 PDP: A kò mọ nǹkan tí Buhari fẹẹ fi bílíọnù dọlà kan ṣe Ija ileese ọmọogun Naijiria pẹlu Boko Haram ti n sunmọ ọdun mẹjọ bayi Igbakeji alukoro ẹgbẹ PDP, Diran Odeyemi lo lede ọrọ naa nigba ti on fesi si ikede Minisita fun eto abo, Mansur Dan Ali lori aṣẹ ti Aarẹ Buhari pa nipa nina owo yii. O ni owo oṣelu ni. Ko si Boko Haram kankan ti wọn fẹ fi ba ja. Sẹbi wọn lawọn ti bori Boko Haram ni? Kini wọn wa fẹ fi aduru owo yii ṣe? O tẹsiwaju pe ile igbimọ aṣofin ni lati tọ pinpin bi Aarẹ Buhari ko ṣe gba aṣẹ ko to o buwọ lu nina owo naa. A ko ri anfaani owo ti ijọba n naa Onimọ nipa eto inawo kan, Shuaibu Idris, ninu ọrọ ti rẹ ni ki a to le sọ boya ijọba lẹto lati naa owo iya biliọnu kan naa tabi ko lẹto, o yẹ ki a ṣe agbeyẹwo iye ti ijọba ti naa sẹyin lori pipese aabo fun ara ilu. Ijọba ni owo naa wa fun kikoju ipẹnija agbesunmọmi Boko Haram O ni lootọ ni pe ijọba ti ṣe aṣeyọri nipa kikoju Boko Haram ṣugbọn anfaani owo ti wọn naa ko han lara pipese ohun ija tabi iwuri fun awon ọmọ ogun. Irinajo owo iya biliọnu dọla naa O jọ gate ko jọ gate Lọdun 2014, bi idibo Aarẹ orilẹẹde Naijiria ti se n sunmo bo ni Aarẹ ana, Goodluck Jonathan, gba iyanda lati ọdọ ile igbimọ asofin lati ya biliọnu dollar. O ni owo naa wa fun kikoju ipẹnija agbesunmọmi Boko Haram. Senator Ahmed Makarfi to jẹ alaga igbimọ ọrọ isuna ninu ile nigba naa ni wọn yoo fi owo naa ra baalu,ọkọ oju omi ati ohun ija miran Asẹyinwa ọrọ naa ni ẹsun ikowoje ti ijọba Buhari fi kan Alamọran fun eto aabo tẹlẹri, Sambo Dasuki ati awọn ọmọ orilẹẹde yi miran. Àwọn iròyin tì ẹ leè ní ìfẹ síí: : Ẹgbẹ oṣelu PDP lorilẹẹde Naijiria ni ọgbọn alumọkọrọyi ni ẹgbẹ APC fẹ da pẹlu bi Aarẹ Buhari ti ṣe fọwọsi nina owo iya biliọnu dollar kan fun aabo ilu. 